2. Ühenduse kuuenda keskkonnaalase tegevusprogrammi vahekokkuvõte (
- Enne muudatusettepaneku 14 hääletamist
Riitta Myller
raportöör. - (FI) Hr juhataja, nagu mina sellest aru saan, tahtsid rohelised selle kohta muudatusettepaneku esitada, aga muudatusettepaneku eesmärk on lisada käesolevasse muudatusettepanekusse muudatusettepaneku 8 viimane osa. Teisisõnu ei kaoks see tekstist.
Samuti on hääletusnimekirjas muudatusettepanek 8 asendatud muudatusettepanekuga 14. Kavatsus ei ole seda asendada, vaid lisada kõnealusesse raportisse ainult viimane osa, mis algab sõnadega "lisaks lühiajalistele arenduskuludele".
Juhataja
Kas kõik said aru? Kardan, et ka mina ei saanud. Proua kolleeg, mida me nüüd teeme?
Kas rohelistel oli midagi mõttes? Paistab, et seekord mitte! Pr Myller, palun, kas võiksite korrata, mida te ütlesite?
Riitta Myller
raportöör. - (FI) Hr juhataja, samuti on hääletusnimekirjas muudatusettepanek 8 asendatud muudatusettepanekuga 14. Kavatsus ei ole seda asendada, vaid lisada kõnealusesse raportisse ainult viimane osa, mis algab sõnadega "lisaks lühiajalistele arenduskuludele".
Juhataja
Mulle öeldi just, et see ei ole nii. Kas hääletame siis muudatusettepanekut 14? Paul Dunstan, kes on tõesti ekspert kõikides nendes üksikasjades, ütles mulle just, et see ei ole võimalik. Ta soovitab meil lihtsalt kohe hääletada.
- Enne muudatusettepaneku 15 hääletamist
Satu Hassi
Hr juhataja, esitan suulise muudatusettepaneku, et muudatusettepanek 15 ei peaks asendama esialgset lõiget 51, vaid see tuleks kõnealusele lõikele lisada. Saan aru, et raportöör on selle suulise muudatusettepanekuga nõus.
(Suuline muudatusettepanek võeti vastu)
